钦定古今图书集成/明伦汇编/氏族典/第243卷 > 张宗诲
## 钦定古今图书集成/明伦汇编/氏族典/第243卷 > 张宗诲

按《宋史张齐贤传》：“宗诲，字习之，齐贤第二子也。少喜
学兵法，阴阳象纬之书无不通究。以父任为秘书省
正字，累迁太常少卿，后为永兴军兵马钤辖，又徙鄜
延路。元昊寇延安，宗诲严斥候，使老幼并力守御之，
敌引去。以秘书监致仕，卒。子二人，子皋，字叔谟，举进
士，累官至尚书司封员外郎。子宪，字修章，以荫将作”
监主簿，以献文赐“同进士出身”，累迁尚书刑部郎中，
历太常少卿、三司盐铁判官，累职徙扬州，卒。